**Ministru kabineta noteikumu projekta “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”” (turpmāk – noteikumu projekts) mērķis ir saskaņot pievienotās vērtības nodokļa (turpmāk – PVN) deklarāciju un tās pielikumu iesniegšanas un aizpildīšanas kārtību atbilstoši grozījumiem Pievienotās vērtības nodokļa likumā, kas stāsies spēkā 2021.gada 1.janvārī un 2021.gada 1.jūlijā. Noteikumu projekts stājas spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Noteikumu projekts ir izstrādāts, pamatojoties uz likumu “Grozījumi Pievienotās vērtības nodokļa likumā” (Nr.815/Lp13), kas Saeimā pieņemts 2020.gada 24.novembrī un stāsies spēkā 2021.gada 1.janvārī, lai:* veiktu precizējumus PVN deklarācijas aizpildīšanā saistībā ar PVN pārmaksas atmaksas kārtības pilnveidošanu attiecībā uz PVN pārmaksas atmaksas regularitāti;
* saistībā ar vienotā nodokļu konta ieviešanu 2021.gadā PVN deklarācijas pielikumos identificētu PVN summas par reģistrēta PVN maksātāja mantas pārdošanu/pirkšanu zvērināta tiesu izpildītāja rīkotā izsolē;
* veiktu redakcionālus precizējumus atbilstoši grozījumiem Pievienotās vērtības nodokļa likumā (turpmāk – PVN likums).

2. Saskaņā ar likumu “Grozījumi Pievienotās vērtības nodokļa likumā” (Nr.750/Lp13), kas Saeimā pieņemts 2020.gada 15.oktobrī un stāsies spēkā 2021.gada 1.jūlijā, PVN likumā paredzēts ieviest:* Padomes 2017.gada 5.decembra direktīvas (ES) 2017/2455, ar ko groza Direktīvu 2006/112/EK un Direktīvas 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā regulējumu (turpmāk – Direktīva 2017/2455);
* Padomes 2019.gada 21.novembra direktīvas (ES) 2019/1995, ar ko attiecībā uz noteikumiem par preču tālpārdošanu un konkrētām preču piegādēm iekšzemē groza Direktīvu 2006/112/EK regulējumu (turpmāk – Direktīva 2019/1995).

Direktīva 2017/2455 un Direktīva 2019/1995 ir piemērojama ar 2021.gada 1.jūliju, pamatojoties uz Padomes 2020.gada 20.jūlija lēmumu 2020/1109.Saistībā ar minēto PVN likumā ir izslēgts 140.1 pants, vienlaikus PVN likums ir papildināts ar:* 140.2 pantu, kura trīspadsmitajā daļā ir paredzēts deleģējums Ministru kabinetam noteikt kārtību, kādā PVN likuma 140.2 panta pirmās daļas 2.punktā minētais PVN maksātājs sagatavo un aizpilda PVN deklarāciju par taksācijas periodāveiktajiem darījumiem, uz kuriem attiecas ārpussavienības režīms, un veic tajā labojumus, kā arī nosaka PVN deklarācijā norādāmo informāciju;
* 140.3 pantu, kura trīspadsmitajā daļā ir paredzēts deleģējums Ministru kabinetam noteikt kārtību, kādā PVN likuma 140.3 panta pirmās daļas 2.punktā minētais PVN maksātājs sagatavo un aizpilda PVN deklarāciju par taksācijas periodāveiktajiem darījumiem, uz kuriem attiecas savienības režīms, un veic tajā labojumus, kā arī nosaka PVN deklarācijā norādāmo informāciju;
* 140.4 pantu, kura deviņpadsmitajā daļā ir paredzēts deleģējums Ministru kabinetam noteikt kārtību, kādā PVN likuma 140.4 panta pirmās daļas 2.punktā minētais PVN maksātājs un starpnieks sagatavo un aizpilda PVN deklarāciju par taksācijas periodā veiktajiem darījumiem, uz kuriem attiecas importa režīms, un veic tajā labojumus, kā arī nosaka PVN deklarācijā norādāmo informāciju.

Lai izpildītu PVN likumā noteikto deleģējumu, Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām” (turpmāk – MK noteikumi Nr.40) ir nepieciešams veikt grozījumus.3. Noteikumu projekts izstrādāts, lai ar 2021.gada 1.janvāri pārņemtu Padomes 2020.gada 20.novembra Direktīvu (ES) 2020/1756, ar ko groza Direktīvu 2006/112/EK par kopējo pievienotās vērtības nodokļa sistēmu attiecībā uz nodokļu maksātāju identifikāciju Ziemeļīrijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Grozījumi MK noteikumos Nr.40, pamatojoties uz likumu “Grozījumi Pievienotās vērtības nodokļa likumā” (Nr.815/Lp13), kas Saeimā pieņemts 2020.gada 24.novembrī un paredzēts, ka stāsies spēkā 2021.gada 1.janvārī: 1.1. Saskaņā ar pašreiz spēkā esošajām PVN likuma 109.panta normām Valsts ieņēmumu dienests (turpmāk – VID) pārceļ apstiprināto pārmaksāto PVN summu uz nākamo taksācijas periodu līdz taksācijas gada beigām (sedzot nākamajos taksācijas periodos valsts budžetā maksājamo PVN summu), 30 dienu laikā no PVN deklarācijas vai precizētās deklarācijas iesniegšanas dienas. Savukārt PVN likuma 109.panta piektajā daļā noteikti “ātras” PVN pārmaksas atmaksas gadījumi. Ar grozījumiem PVN likumā attiecībā uz PVN pārmaksas atmaksas kārtības pilnveidošanu VID ir noteikts pienākums veikt regulāru apstiprinātās PVN pārmaksas atmaksu par taksācijas periodu. Līdz ar to reģistrētam PVN maksātājam MK noteikumu Nr.40 1.pielikumā “Pievienotās vērtības nodokļa deklarācija” vairs nebūs jāaizpilda sadaļa “Informācija par pārmaksāto PVN summu par iekšzemē veiktiem darījumiem, par kuriem nodokli maksā preču vai pakalpojumu saņēmējs” un sadaļa “Pieprasījums par pievienotās vērtības nodokļa pārmaksas atmaksu”. Tāpēc minētās sadaļas ir svītrojamas. Tomēr tā kā reģistrētiem PVN maksātājiem saimnieciskās darbības veikšanai var būt vienlaicīgi atvērti vairāki konti, atvērti konti dažādās iestādēs un valūtās, kā arī var būt neaktīvi vai slēgti konti, par ko VID nav informācijas, lai VID apstiprināto PVN pārmaksu varētu automātiski pārskaitīt uz reģistrētā PVN maksātāja vēlamo kontu, noteikumu projektā tiek saglabāta iepriekš minētajā sadaļā noteiktā prasība reģistrētiem PVN maksātājiem norādīt kontu, uz kuru pārskaitīt PVN pārmaksu, iekļaujot noteikumu projektā jaunu 17.36.apakšpunktu, kas, izņemot regulējumu par konta nepieciešamību tieši kredītiestādē, ir identisks pašreiz spēkā esošajam noteikumu Nr.40 17.35.3.apakšpunktam. Vienlaikus ar minēto regulējumu reģistrētiem PVN maksātājiem vairs netiek noteikts norādīt tikai kredītiestādes kontu. Tas nozīmē, ka PVN pārmaksu atmaksas tiks veiktas ne tikai uz kredītiestādes kontiem, bet arī uz kontiem, kas atvērti, piemēram, elektroniskās naudas iestādē vai uz elektroniskās naudas kontu. Tādējādi, norādot kontu PVN deklarācijā, VID nodrošina automātisku PVN pārmaksas atmaksas veikšanu bez papildus darbībām un administratīvā sloga pieauguma gan VID, gan reģistrētiem PVN maksātājiem atmaksas konta noskaidrošanai.1.2. Saskaņā ar PVN likumā iekļauto regulējumu zvērināts tiesu izpildītājs (turpmāk – ZTI) valsts budžetā iemaksā PVN no mantas pārdošanas ZTI rīkotajā izsolē un informē par to VID, izmantojot paziņojuma par PVN samaksu formu, jo faktiskais PVN maksātājs būs persona, kas reģistrēts kā PVN maksātājs un, kura manta tiek pārdota izsolē. Veicot vispirms samaksu valsts budžetā un tikai pēc tam iesniedzot paziņojumu Maksājumu administrēšanas informācijas sistēmā nav nosakāms nodokļu maksātājs un saistības, uz kuru būtu attiecināms konkrētais ZTI maksājums. Lai situāciju mainītu ar grozījumiem PVN likumā ir noteikts, ka ZTI vispirms iesniedz paziņojumu par PVN samaksu un secīgi pēc tam trīs darba dienu laikā veic PVN samaksu valsts budžetā, kad ir notecējis ZTI sastādītā aprēķina pārsūdzēšanas termiņš, ja šis aprēķins nav pārsūdzēts, vai tad, ja šis aprēķins ir pārsūdzēts, – no dienas, kad stājies spēkā tiesas nolēmums par sastādīto aprēķinu. Šādā gadījumā tiek sasniegts tas, ka no 2021.gada 1.janvāra VID rīcībā būtu informācija par darījumu pirms PVN summas iemaksas veikšanas. Vienlaikus, lai, pamatojoties uz ZTI iesniegto paziņojumu par PVN samaksu, VID būtu iespējams veikt uzraudzību un pārbaudīt informāciju, to sasaistot ar abu darījuma pušu PVN deklarācijās norādīto informāciju, noteikumu projektā būs noteikts īpašs kods “M”. Tādējādi PVN deklarācijas PVN 1 pārskata I daļā un III daļā minētais izsoles darījums būs norādīts abpusēji un tas būs identificējams. 1.3. Likumā “Par nodokļiem un nodevām” 15.panta pirmās daļas 3.punktā ir noteikts, ka nodokļu maksātāju (tai skaitā reģistrēto PVN maksātāju) pienākums ir, izmantojot VID Elektroniskās deklarēšanas sistēmu (turpmāk – EDS), iesniegt VID nodokļu deklarācijas un informatīvās deklarācijas. Tādējādi ir nepieciešams precizēt regulējumu par PVN deklarāciju iesniegšanas veidu arī MK noteikumos Nr.40 un svītrot šo noteikumu 15.punktu, t.i., izslēdzot citus iesniegšanas veidus, izņemot PVN deklarācijas iesniegšanu VID EDS.1.4. Noteikumu projektā ir veikts redakcionāls precizējums, lai vienādotu terminoloģiju ar grozījumiem PVN likuma 49.pantā. 2. Grozījumi MK noteikumos Nr.40, pamatojoties uz likumu “Grozījumi Pievienotās vērtības nodokļa likumā” (Nr.750/Lp13), kas Saeimā pieņemts 2020.gada 15.oktobrī un stāsies spēkā 2021.gada 1.jūlijā.Šobrīd MK noteikumos Nr.40 ir noteikts, ka PVN maksātājs, kurš saskaņā ar PVN likuma 140.1 panta regulējumu izmanto ārpussavienības vai savienības režīmu, sniedzot elektronisko sakaru, apraides un elektroniski sniegtus pakalpojumus personai, kura nav PVN maksātājs, PVN deklarāciju par šiem sniegtajiem pakalpojumiem aizpilda saskaņā ar Komisijas 2012.gada 13.septembra Īstenošanas regulas (ES) Nr. [815/2012](http://eur-lex.europa.eu/eli/reg_impl/2012/815/oj/?locale=LV), ar ko nosaka sīki izstrādātus piemērošanas noteikumus Padomes Regulai (ES) Nr.[904/2010](http://eur-lex.europa.eu/eli/reg/2010/904/oj/?locale=LV) attiecībā uz īpašajiem režīmiem nodokļa maksātājiem, kas neveic uzņēmējdarbību attiecīgā dalībvalstī un kas sniedz telekomunikāciju pakalpojumus, apraides pakalpojumus vai elektroniskos pakalpojumus personām, kuras nav nodokļa maksātājas (turpmāk – Komisijas regula Nr.[815/2012](http://eur-lex.europa.eu/eli/reg_impl/2012/815/oj/?locale=LV)), 4.panta un III pielikuma nosacījumiem.Pārņemot PVN likumā Direktīvas 2017/2455 un Direktīvas 2019/1995 regulējumu, ar grozījumiem PVN likumā ir svītrots 140.1 pants, vienlaikus likums ir papildināts ar:* 140.2 pantu, ar kuru būs paplašināts ārpussavienības režīma piemērošanas tvērums uz jebkādiem pakalpojumiem, ko sniedz PVN maksātājs, kurš neveic saimniecisko darbību ES, personām, kuras nav PVN maksātājas;
* 140.3 pantu, ar kuru būs paplašināts savienības režīma piemērošanas tvērums uz jebkādu pakalpojumu sniegšanu un preču tālpārdošanu ES teritorijā;
* 140.4 pantu, ar kuru būs ieviests jauns režīms no trešajām valstīm vai trešajām teritorijām importētu preču tālpārdošanai, to attiecinot uz preču sūtījumiem, izņemot akcīzes preces, kuru patiesā vērtība nepārsniedz 150 *euro*.

Lai nodrošinātu vienotu informācijas apmaiņu starp dalībvalstīm atbilstoši Direktīvā 2017/2455 un Direktīvā 2019/1995 iekļautajiem regulējumiem, no 2021.gada 1.jūlija atcels Komisijas regulu Nr.[815/2012](http://eur-lex.europa.eu/eli/reg_impl/2012/815/oj/?locale=LV).Tādējādi MK noteikumos Nr.40 saskaņā ar PVN likuma 140.2, 140.3 un 140.4 pantā ietverto deleģējumu Ministru kabinetam ir nepieciešams noteikt jaunu kārtību, kādā PVN maksātājs, kurš reģistrējies ārpussavienības, savienības režīma izmantošanai, PVN maksātājs vai starpnieks, kurš reģistrējies importa režīma izmantošanai, aizpilda un iesniedz PVN deklarāciju par taksācijas periodā veiktajiem darījumiem, uz ko attiecas īpašie režīmi, kā arī tajā veic labojumus. Sākot ar 2021.gada 1.jūliju minētajiem nodokļa maksātājiem PVN deklarācija par veiktajām preču piegādēm vai sniegtajiem pakalpojumiem, uz ko attiecas īpašie režīmi jāaizpilda atbilstoši Komisijas 2020.gada 12.februāra Īstenošanas regulas (ES) 2020/194 ar ko paredz sīki izstrādātus noteikumus Padomes Regulas (ES) Nr.904/2010 piemērošanai attiecībā uz īpašajiem režīmiem nodokļa maksātājiem, kas sniedz pakalpojumus personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē, (turpmāk – Komisijas Īstenošanas regula Nr.2020/194) 4.panta un III pielikuma nosacījumiem.Kopā ar Direktīvas 2017/2455 un Direktīvas 2019/1995 regulējumiem, kas pārņemti PVN likumā, ir piemērojamas Padomes 2019.gada 21.novembra Īstenošanas Regulas (ES) 2019/2026 ar ko groza Īstenošanas regulu (ES) Nr.282/2011 attiecībā uz preču piegādi vai pakalpojumu sniegšanu, ko veicina elektroniskas saskarnes, un uz īpašajiem režīmiem nodokļa maksātājiem, kas sniedz pakalpojumus, personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē, (turpmāk – Padomes Īstenošanas regula Nr.2019/2026) normas. Jāņem vērā, ka atbilstoši Padomes Īstenošanas regulas Nr.2019/2026 57.c pantam, reģistrētam PVN maksātājam, kurš ir reģistrējies savienības režīma izmantošanai, iekšzemē sniegtos pakalpojumus personai, kura nav nodokļa maksātāja, jānorāda deklarācijā, kuru iesniedz saskaņā ar PVN likuma 116.pantu.PVN maksātājs, kas plāno izmantot ārpussavienības režīmu vai savienības režīmu, minēto īpašo režīmu piemēro no nākamā kalendārā ceturkšņa pirmās dienas saskaņā ar Padomes Īstenošanas regulas Nr.2019/2026 57.d panta 1.punkta pirmo daļu un par šo kalendārā gada ceturksni tam būs jāsniedz PVN deklarācija saskaņā ar Padomes Īstenošanas regulas Nr.2019/2026 59.panta 1.punktu. Tomēr, ja PVN maksātājs ārpussavienības režīmu vai savienības režīmu darījumiem piemēros pirms minētā datuma tad no dienas, kad darījumi tika veikti pirmo reizi, PVN maksātājam būs jāiesniedz atsevišķa PVN deklarācija par to kalendāra ceturksni, kurā darījumi tika veikti pirmo reizi saskaņā ar Padomes Īstenošanas regulas Nr.2019/2026 59.panta 2.punktu. Tādējādi PVN deklarācijā tiek pieļauts norādīt tādus darījumus, kuri veikti pirms PVN maksātājs paziņo par vēlmi reģistrēties ārpussavienības vai savienības režīmam.Ja PVN maksātājs vai starpnieks, kurš rīkojas tā interesēs, plāno izmantot importa režīmu, tad importa režīmu piemēro no dienas, kas minēta Īstenošanas regulas (ES) Nr. 2019/2026 57.d panta 2. punktā, tas ir, kad PVN maksātājam vai starpniekam ir piešķirts individuālais PVN identifikācijas numurs attiecībā uz importa režīmu. Tādējādi PVN deklarācija par darījumiem uz kuriem attiecas importa režīms būs jāiesniedz par to taksācijas periodu, kurā darījums veikts pirmo reizi. Līdz ar to PVN maksātājam vai starpniekam, pirms reģistrācijas importa režīma izmantošanai, darījumus deklarēt importa režīmā nav iespējams. Šobrīd atbilstoši MK noteikumos Nr.40 noteiktajam, ja PVN deklarācija par elektronisko sakaru, apraides un elektroniski sniegtajiem pakalpojumiem ir iesniegta, visas turpmākās izmaiņas tajā esošajos skaitļos veic, vienīgi grozot šo deklarāciju, nevis veicot pielāgojumus kādā no turpmākajām deklarācijām.Savukārt, piemērojot Direktīvas 2017/2455 365.panta, 369.g panta 4.punkta, 369.t panta 2.punkta regulējumu, PVN maksātājam, ja pēc deklarācijas iesniegšanas tajā nepieciešams veikt labojumus, šādus labojumus būs jāietver nākamajā deklarācijā trīs gadus pēc dienas, kurā bija pieprasīts iesniegt sākotnējo deklarāciju. Tādēļ MK noteikumos Nr.40 ir nepieciešams veikt grozījumus attiecībā arī uz labojumu veikšanas kārtību PVN deklarācijā par veiktajām preču piegādēm vai sniegtajiem pakalpojumiem, uz ko attiecas īpašie režīmi.3. Apvienotā Karaliste 2020.gada 1.februārī izstājās no Eiropas Savienības (turpmāk – ES), pamatojoties uz līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas. Minētais līgums paredz pārejas periodu, kas beidzas 2020.gada 31.decembrī. Pēc pārejas perioda beigām ES tiesību aktus par PVN Apvienotajā Karalistē vairs nepiemēros. Izmaiņas neattieksies uz tirdzniecību starp ES un Ziemeļīriju, jo tai no pārejas perioda beigām kopā ar jebkuru turpmākas partnerības nolīgumu (ar nosacījumu, ka četrus gadus pēc pārejas perioda beigām ir pieņemts Ziemeļīrijas Asamblejas lēmums par piekrišanu turpināt protokola piemērošanu)piemēros Protokolu par Īriju un Ziemeļīriju, kas ir Izstāšanās līguma neatņemama daļa. Saskaņā ar minēto protokolu ES noteikumus attiecībā uz precēm (tostarp fiskālos noteikumus, t.i., par netiešajiem nodokļiem un ar nodokļiem nesaistītus noteikumus) un Savienības Muitas kodeksu arī turpmāk piemēros Ziemeļīrijai. Lai ES PVN sistēma pienācīgi darbotos, ir svarīgi, lai nodokļa maksātāji, kas Ziemeļīrijā veic preču piegādi (tostarp tā saukto “piegādi Kopienas iekšienē”) vai preču iegādi Kopienas iekšienē (tostarp tādu, ko veic juridiskas personas, kas nav nodokļa maksātājas), PVN piemērošanas nolūkā tiktu identificēti saskaņā ar ES noteikumiem. ES Padome, ņemot vērā Eiropas Komisijas priekšlikumu, lai Ziemeļīrijā identificētu personas, uz kuru darījumiem ar precēm attiecas ES tiesību akti, ir pieņēmusi Padomes 2020.gada 20.novembra Direktīvu (ES) 2020/1756 ar ko groza Direktīvu 2006/112/EK par kopējo pievienotās vērtības nodokļa sistēmu attiecībā uz nodokļu maksātāju identifikāciju Ziemeļīrijā, kurā noteikts, ka PVN identifikācijas numuriem Ziemeļīrijā lieto prefiksu “XI”. Minētais direktīvas regulējums jāpārņem MK noteikumos Nr.40, nosakot, ka Ziemeļīrija preču piegāžu un iegāžu darījumos piemēro ES tiesību noteikumus par PVN un tādējādi kā tās valsts kods ir lietojams kods XI. Tās reģistrētie nodokļa maksātāji, starpnieki likuma 140.3 panta izpratnē, nereģistrētie nodokļa maksātāji un personas, kas nav nodokļa maksātāji, attiecīgi ir uzskatāmi kā ES dalībvalsts reģistrētie nodokļa maksātāji, nereģistrētie nodokļa maksātāji un personas, kas nav nodokļa maksātāji. Atbilstoši minētās direktīvas 2.panta 1.punktam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, līdz 2020.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | VID |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums skar:1) reģistrētus PVN maksātājus, kas neveic saimniecisko darbību Eiropas Savienībā (turpmāk – ES) un kuri sniedz pakalpojumus personai, kura nav PVN maksātāja;2) reģistrētus PVN maksātājus, kas veic saimniecisku darbību ES, bet neveic patēriņa dalībvalstī, un kuri sniedz pakalpojumus personai, kura nav PVN maksātāja;3) reģistrētus PVN maksātājus, kas veic preču tālpārdošanu ES teritorijā;4) reģistrētus PVN maksātājus, kas veic no trešajām teritorijām vai trešajām valstīm importētu preču tālpārdošanu;5) reģistrētus PVN maksātājus, kas veicina preču piegādi ar elektroniskas saskarnes starpniecību;6) reģistrētus PVN maksātājus, kuri iesniedz PVN deklarācijas precizējumus un labojumus.7) reģistrētus PVN maksātājus, kas uzrāda preces muitai;8) reģistrētus PVN maksātājus, kuru mantu pērk un pārdod zvērināta tiesu izpildītāja rīkotajā izsolē;9) reģistrētus PVN maksātājus, kuri PVN deklarācijā ir uzrādījuši pārmaksāto PVN summu;10) reģistrētus PVN maksātājus, kuri veiks preču piegāžu un iegāžu darījumus ar Ziemeļīriju. |
| 2. | Tiesiskā regulējuma ietekme uz tautsaimniecību un administratīvo slogu | 1. Noteikumu projekts attiecībā uz PVN pārmaksu atmaksas kārtības pilnveidošanu pozitīvi ietekmēs uzņēmējdarbības vidi, jo tiek samazināta pieprasītā informācija, kura ir jānorāda PVN deklarācijā attiecībā uz PVN pārmaksas atmaksu Tādējādi PVN maksātājam administratīvais slogs samazināsies, jo tiek vienkāršots normatīvais regulējums.2. Koda “M” ieviešana skar ierobežotu personu loku, tas ir, PVN maksātājus, kuru mantu pārdos tiesu izpildītāja rīkotā izsolē, un PVN maksātājus, kuri iegādājas minēto mantu. Tādējādi noteikumu projektā iekļautās izmaiņas administratīvo slogu nebūtiski palielinās tikai tiem reģistrētiem PVN maksātājiem, kuru manta tiks pārdota izsolē un tiem, kuri to iegādāsies.3. Attiecībā uz ārpussavienības režīma un savienības režīmu, būs samazināts administratīvais slogs, jo PVN maksātāji var reģistrēties PVN deklarēšanas un maksāšanas nolūkā vienā dalībvalstī, vairs nereģistrējoties katrā patēriņa dalībvalstī un tādējādi PVN deklarējot tikai vienā dalībvalstī. Tāpat administratīvais slogs būs samazināts, piemērojot importa režīmu, radot iespēju deklarēt un maksāt PVN par preču sūtījumiem, kuru patiesā vērtība nepārsniedz 150 *euro*, vienā dalībvalstī.  |
| 3. | Administratīvo izmaksu monetārs novērtējums | Saistībā ar noteikumu projektā iekļautajiem grozījumiem, reģistrētiem PVN maksātājiem PVN deklarāciju, kuru iesniedz saskaņā ar PVN likuma 116.pantu, aizpildīšanai administratīvās izmaksas kopumā nepalielināsies. Ņemot vērā, ka PVN deklarācijas par taksācijas periodā veiktajiem darījumiem, uz kuriem attiecas ārpussavienības režīms, savienības režīms vai importa režīms, aizpildīšanai patērētais laiks katram PVN maksātājam, kas būs reģistrējies minēto režīmu izmantošanai, būs atšķirīgs, atkarībā no tā, cik dalībvalstīs ir veiktas preču piegādes vai sniegti pakalpojumi, nav iespējams noteikt administratīvās izmaksas saistībā ar minētās PVN deklarācijas aizpildīšanu, kas radīsies PVN maksātājam. Tomēr kopumā administratīvo izmaksu novērtējumam jābūt pozitīvam, jo uzņēmēji varēs izmantot vienkāršu PVN iekasēšanas kārtību e-komercijas jomā. |
| 4. | Atbilstības izmaksu monetārs novērtējums | Noteikumu projektā ietverto grozījumu ieviešana, proti, divu sadaļu svītrošana MK noteikumu Nr.40 1.pielikumā un jauna koda “M” ieviešana darījuma atšifrēšanai PVN deklarācijas pielikumos, kas būs uzrādāms noteiktos mantas pārdošanas/pirkšanas gadījumos reģistrētiem PVN maksātājiem, pielāgojot savas uzskaites sistēmas, sākotnēji radīs papildu izmaksas. Šīs izmaksas nav iespējams noteikt, jo katrs PVN maksātājs izmanto atšķirīgu grāmatvedības programmu. Noteikumu projekta izmaksas attiecībā uz jauna koda par reģistrēta PVN maksātāja mantas pārdošanu ZTI rīkotā izsolē iestrādi VID informācijas sistēmās ir 12463 *euro*.Noteikumu projekta izmaksas, lai nodrošinātu Ziemeļīrijas koda XI ieviešanu VID informācijas sistēmās, ir pieprasītas un iekļautas Ārlietu ministrijas virzītajā informatīvā ziņojuma “Par Latvijas gatavību pārejas perioda beigām 2021.gada 1.janvārī Apvienotās Karalistes un Eiropas Savienības attiecībās” projektā.Reģistrētiem PVN maksātājiem būs nepieciešams pielāgot savas uzskaites sistēmas, lai nodrošinātu noteikumu projektā ietverto atbilstības prasību izpildi un veiktu pareizu preču piegāžu un sniegto pakalpojumu uzskaiti un atbilstoši aizpildītu PVN deklarāciju uz ko attiecas ārpussavienības, savienības un importa režīms, kas sākotnēji radīs papildu izmaksas. Šīs izmaksas nav iespējams noteikt, jo katrs PVN maksātājs izmanto atšķirīgu grāmatvedības programmu.Noteikumu projekta izmaksas izmaiņām VID informācijas sistēmās PVN deklarācijas par veiktajām preču piegādēm vai sniegtajiem pakalpojumiem, uz ko attiecas ārpussavienības režīms, savienības režīms vai importa režīms aizpildīšanai un iesniegšanai ir aprēķinātas un iekļautas 2020.gada 15.oktobrī Saeimā pieņemtā likuma “Grozījumi Pievienotās vērtības nodokļa likumā” anotācijas III sadaļā “Tiesību akta projekta ietekme uz valsts budžetu un pašvaldību budžetiem”. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 12 463 | 0 | 0 | 0 | 0 | 0 |
| 2.1. valsts pamatbudžets | 0 | 12 463 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -12 463 | 0 | 0 | 0 | 0 | 0 |
| 3.1. valsts pamatbudžets | 0 | -12 463 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 12 463 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Ar noteikumu projekta 1.12. un 1.13.apakšpunktā (MK noteikumu Nr.40 25.3.8.7 un 33.6.8.apakšpunkts) paredzēto grozījumu ieviešanu nepieciešamo izmaiņu veikšanai VID informācijas sistēmā 2020.gadā no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums 12 463 *euro* apmērā, t.sk.:* Elektroniskās deklarēšanas sistēmā (EDS) – 1 960 *euro*;
* Datu noliktavas sistēmā (DNS) – 5 058 *euro*;
* Nodokļu informācijas sistēmā (NIS) – 5 445 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Izveidot papildu amata vietas nav paredzēts. |
| 8. Cita informācija | 2020.gadā nepieciešamo izmaiņu veikšanai VID informācijas sistēmās nepieciešamais finansējums 12 463 *euro* apmērā būs nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros.Noteikumu projekta izmaksas, lai nodrošinātu Ziemeļīrijas koda XI ieviešanu VID informācijas sistēmās, ir pieprasītas un iekļautas Ārlietu ministrijas virzītajā informatīvā ziņojuma “Par Latvijas gatavību pārejas perioda beigām 2021.gada 1.janvārī Apvienotās Karalistes un Eiropas Savienības attiecībās” projektā. Līdz ar to noteikumu projekta anotācijas III sadaļā “Tiesību akta projekta ietekme uz valsts budžetu un pašvaldību budžetiem” atkārtoti nav norādāmas.Noteikumu projekta izmaksas izmaiņām VID informācijas sistēmās PVN deklarācijas par veiktajām preču piegādēm vai sniegtajiem pakalpojumiem, uz ko attiecas ārpussavienības režīms, savienības režīms vai importa režīms aizpildīšanai un iesniegšanai ir aprēķinātas un iekļautas likuma “Grozījumi Pievienotās vērtības nodokļa likumā” (Nr.750/Lp13), kurš Saeimā pieņemts 2020.gada 15.oktobrī, anotācijas III sadaļā “Tiesību akta projekta ietekme uz valsts budžetu un pašvaldību budžetiem”. Līdz ar to noteikumu projekta anotācijas III sadaļā “Tiesību akta projekta ietekme uz valsts budžetu un pašvaldību budžetiem” atkārtoti nav norādāmas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Ar noteikumu projektu ir pārņemts:* Direktīvas 2017/2455 2.panta 19.punkts attiecībā uz Direktīvas 2006/112/EK 365.pantu;
* Direktīvas 2017/2455 2.panta 25.punkts attiecībā uz Direktīvas 2006/112/EK 369.g pantu;
* Direktīvas 2017/2455 2.panta 26.punkts attiecībā uz Direktīvas 2006/112/EK 369.h panta 1.punkta otrās daļas otrais teikumu;
* Direktīvas 2017/2455 2.panta 30.punkts attiecībā uz Direktīvas 2006/112/EK 369.t pantu ;
* Direktīvas 2019/1995 1.panta 13.punkts attiecībā uz Direktīvas 2006/112/EK 369.g panta 1., 2. un 3.punktu:

2) Tā kā Direktīvas 2017/2455 2.pants un Direktīvas 2019/1995 normas jāpiemēro kopā ar Padomes Īstenošanas regulas Nr.2019/2026 regulējumu, nepieciešams Ministru kabineta noteikumos Nr.40 noteikt regulējumu, kas skar atsevišķas šīs regulas normas. 3) Attiecībā uz deklarācijas par veiktajām preču piegādēm vai sniegtajiem pakalpojumiem, uz ko attiecas ārpussavienības režīms, savienības režīms vai importa režīms, aizpildīšanu un iesniegšanu nodokļa maksātājiem jāņem vērā Komisijas Īstenošanas regulas Nr.2020/194 nosacījumi;4) Padomes 2020.gada 20.novembra Direktīva (ES) 2020/1756, ar ko groza Direktīvu 2006/112/EK par kopējo pievienotās vērtības nodokļa sistēmu attiecībā uz nodokļu maksātāju identifikāciju Ziemeļīrijā. |
| 2. | Citas starptautiskās saistības | Nav |
| 3. | Cita informācija | Padomes 2008.gada 12.februāra Direktīvas 2008/8/EK, ar ko groza Direktīvu 2006/112/EK attiecībā uz pakalpojumu sniegšanas vietu 5.panta 8.punkts par Direktīvas 2006/112/EK 358.panta 4.punktu paliek spēkā un līdz ar to jau ir pārņemts ar MK noteikumu Nr.40 65.12 punktu. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Padomes 2017.gada 5.decembra direktīva (ES) 2017/2455, ar ko groza Direktīvu 2006/112/EK un Direktīvas 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā; 2) Padomes 2019.gada 21.novembra direktīva (ES) 2019/1995, ar ko attiecībā uz noteikumiem par preču tālpārdošanu un konkrētām preču piegādēm iekšzemē groza Direktīvu 2006/112/EK;3) Padomes 2020.gada 20.novembra Direktīva (ES) 2020/1756, ar ko groza Direktīvu 2006/112/EK par kopējo pievienotās vērtības nodokļa sistēmu attiecībā uz nodokļu maksātāju identifikāciju Ziemeļīrijā. |
| A | B | C | D |
| Direktīvas 2017/2455 2.pants |
| Direktīvas 2017/2455 2.panta 19.punkts attiecībā uz 365.panta pārņemšanu | Noteikumu projekta 65.13, 65.14 un 65.19punkts | Ieviests pilnībā | Likumprojekts neparedz stingrākas prasības |
| Direktīvas 2017/2455 2.panta 25.punkts attiecībā uz 369.g panta pārņemšanu, kurš precizēts ar Direktīvas 2019/1995 1.panta 13.punktu | Noteikumu projekta 65.13 un 65.14 punkts | Ieviests pilnībā | Likumprojekts neparedz stingrākas prasības |
| Direktīvas 2017/2455 2.panta 25.punkts attiecībā uz 369.g panta 4.punkta pārņemšanu | Noteikumu projekta 65.19 punkts | Ieviests pilnībā | Likumprojekts neparedz stingrākas prasības |
| Direktīvas 2017/2455 2.panta 26.punkts attiecībā uz 369.h panta 1.punkta otrās daļas otrā teikuma pārņemšanu | Noteikumu projekta 65.18punkts | Ieviests pilnībā | Likumprojekts neparedz stingrākas prasības |
| Direktīvas 2017/2455 2.panta 30.punkts attiecībā uz 369.t panta pārņemšanu | Noteikumu projekta 65.13 65.14 un 65.19punkts  | Ieviests pilnībā | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| Direktīvas 2019/1995 1.pants |
| Direktīvas 2019/1995 1.panta 13.punkts attiecībā uz 369.g panta 1., 2. un 3.punkta pārņemšanu | Noteikumu projekta 65.13 un 65.14punkts | Ieviests pilnībā | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija |  Noteikumos attiecībā uz deklarācijas par taksācijas periodā veiktajiem darījumiem, uz kuriem attiecas ārpussavienības, savienības un importa režīms sagatavošanas, aizpildīšanas un iesniegšanas kārtību, kā arī labojumu veikšanu ir iekļautas atsauces uz:* Komisijas 2020. gada 12. februāra Īstenošanas regulas (ES) Nr. 2020/194, ar ko paredz sīki izstrādātus noteikumus Padomes Regulas (ES) Nr. 904/2010 piemērošanai attiecībā uz īpašajiem režīmiem nodokļa maksātājiem, kas sniedz pakalpojumus personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē 4.pantu un III pielikumu;
* Padomes 2011. gada 15. marta Īstenošanas regulas (ES) Nr. [282/2011](http://eur-lex.europa.eu/eli/reg_impl/2011/282/oj/?locale=LV), ar ko nosaka īstenošanas pasākumus direktīvai [2006/112/EK](http://eur-lex.europa.eu/eli/dir/2006/112/oj/?locale=LV) par kopējo pievienotās vērtības nodokļa sistēmu 59. panta 2. un 4.punktu, 61., 61a. un 62.pantu (Padomes 2019. gada 21. novembra Īstenošanas regulas (ES) Nr. [2019/2026](http://eur-lex.europa.eu/eli/reg_impl/2019/2026/oj/?locale=LV), ar ko groza Īstenošanas regulu (ES) Nr. [282/2011](http://eur-lex.europa.eu/eli/reg_impl/2011/282/oj/?locale=LV) attiecībā uz preču piegādi vai pakalpojumu sniegšanu, ko veicina elektroniskas saskarnes, un uz īpašiem režīmiem nodokļa maksātājiem, kas sniedz pakalpojumus personām, kuras nav nodokļa maksātājas, un kas veic preču tālpārdošanu un konkrētas preču piegādes iekšzemē redakcijā), kas ir tieši piemērojamas.

Komisijas regula Nr.815/2012 ir piemērojama līdz 2021. gada 30. jūnijam. Savukārt attiecībā uz tādas deklarācijas par elektronisko sakaru, apraides un elektroniski sniegtajiem pakalpojumiem iesniegšanu un labošanu, kas skar līdz 2021. gada 30. jūnijam veiktu pakalpojumu sniegšanu, uz ko attiecas kāds no Komisijas regulā Nr. [815/2012](http://eur-lex.europa.eu/eli/reg_impl/2012/815/oj/?locale=LV) norādītajiem īpašajiem režīmiem, Komisijas regulu Nr. [815/2012](http://eur-lex.europa.eu/eli/reg_impl/2012/815/oj/?locale=LV) turpina piemērot līdz 2024. gada 10. februārim. |
| Padomes 2020.gada 20.novembra Direktīva (ES) 2020/1756, ar ko groza Direktīvu 2006/112/EK par kopējo pievienotās vērtības nodokļa sistēmu attiecībā uz nodokļu maksātāju identifikāciju Ziemeļīrijā |
| 1.pants  | Noteikumu projekta 12.1 punkts | Ieviests pilnībā | Noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko ir izpildītas starptautiskās saistības, ir noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā ir nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, ir izpildītas pilnībā vai daļēji.Ja attiecīgās starptautiskās saistības ir izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības būs izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informāciju par noteikumu projektu paredzēts ievietot Finanšu ministrijas mājas lapā tīmekļa vietnē sadaļā “Sabiedrības līdzdalība” – “Tiesību aktu projekti” – “Nodokļu politika” un VID mājas lapā tīmekļa vietnē sadaļā “Aktualitātes. Notikumi un jaunumi”. Informācija par noteikumu projektā iekļautajiem grozījumiem attiecībā uz e-komercijas jomu un jauna koda noteikšanu par reģistrēta PVN maksātāja mantas pārdošanu/pirkšanu ZTI rīkotajā izsolē, kā arī informācija par to, ka Ziemeļīrija darījumos ar precēm ir uzskatāma kā ES dalībvalsts, attiecībā uz kuru kā valsts kods ir lietojams kods XI, ir sniegta Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas Nodokļu maksātāju tiesību asociācijai. |
| 2. | Sabiedrības līdzdalība projekta izstrādē | Sabiedrības līdzdalība attiecībā uz grozījumiem PVN likumā par izmaiņām PVN pārmaksas atmaksas kārtībā tika nodrošināta likuma “Grozījumi Pievienotās vērtības nodokļa likumā”, kurš Saeimā pieņemts 2020.gada 24.novembrī, virzības procesā. Tā kā grozījumi MK noteikumos Nr.40 attiecībā uz PVN pārmaksas atmaksas kārtību ir tehniska rakstura, tas ir, divu MK noteikumu Nr.40 1.pielikuma sadaļu svītrošana, vienlaicīgi saglabājot minētajās sadaļās ietverto prasību par konta norādīšanu, iekļaujot noteikumu projektā jaunu 17.36.apakšpunktu, kas pēc būtības ir identisks pašreiz spēkā esošajam MK noteikumu Nr.40 17.35.3.apakšpunktam, tad sabiedrības atkārtota līdzdalība nav nepieciešama. Sabiedrības līdzdalība saistībā ar jauna koda “M” ieviešanu par reģistrēta PVN maksātāja mantas pārdošanu/pirkšanu ZTI rīkotajā izsolē ir nodrošināta, 2020.gada 29.oktobrī nosūtot informāciju Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas Nodokļu maksātāju tiesību asociācijai, aicinot izteikt viedokli. Sabiedrības līdzdalība attiecībā uz grozījumiem MK noteikumos Nr.40 saistībā ar PVN deklarācijas par preču piegādēm vai sniegtajiem pakalpojumiem, uz kuriem attiecas ārpussavienības, savienības režīms vai importa režīms, aizpildīšanu un labojumu veikšanu, ir nodrošināta:* nosūtot 2020.gada 25.septembrī informāciju par noteikumu projektā ieļautajiem grozījumiem Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas Nodokļu maksātāju tiesību asociācijai;
* ievietojot 2020.gada 2.oktobrī VID tīmekļa vietnē sadaļā “Aktualitātes. Jaunumi” informatīvo materiālu par paredzētajiem grozījumiem MK noteikumos Nr.40 un aicinot uzņēmumus un nevalstiskās organizācijas, kā arī ikvienu interesentu līdz 2020. gada 14. oktobrim rakstiski sniegt savu viedokli vai uzdot jautājumus par topošo noteikumu projektu.

Sabiedrības līdzdalība par to, ka attiecībā uz Ziemeļīriju ar 2021.gada 1.janvāri PVN nolūkā ir noteikts valsts kods XI, ir nodrošināta, nosūtot 2020.gada 25.novembrī informāciju par noteikumu projektā ieļautajiem grozījumiem Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai, Latvijas Nodokļu maksātāju tiesību asociācijai. |
| 3. | Sabiedrības līdzdalības rezultāti | Saistībā ar VID 2020.gada 25.septembrī, 2020.gada 2.oktobrī, 2020.gada 29.oktobrī un 2020.gada 25.novembrī nosūtītajām informācijas vēstulēm par plānotajiem grozījumiem MK noteikumos Nr.40 iebildumi un priekšlikumi nav saņemti.  |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju Latvijas Republikas oficiālajā elektroniskajā izdevumā “Latvijas Vēstnesis”, kā arī tas tiks ievietots bezmaksas normatīvo aktu datubāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija (VID). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek radīta jauna pārvaldes funkcija un jauna institūcija, kā arī nenotiek esošu institūciju likvidācija vai reorganizācija.VID esošo funkciju ietvaros nodrošinās PVN administrēšanu saistībā ar grozījumiem Pievienotās vērtības nodokļa likumā. VID esošo funkciju ietvaros nodrošinās PVN summas, ko iemaksājuši PVN maksātāji, izmantojot īpašos režīmus, pārskaitīšanu citām dalībvalstīm. |
| 3. | Cita informācija | Nav |

Finanšu ministrs J.Reirs

Šķetre 67122013

gunta.sketre@vid.gov.lv